b'\n_START_ARTICLE_\nRegi\xc3\xb3 natural\n_START_PARAGRAPH_\nLa regi\xc3\xb3 natural \xc3\xa9s la zona delimitada per accidents geogr\xc3\xa0fics tals com muntanyes o rius que es distingeix per les ve\xc3\xafnes en algun aspecte del clima, la flora, la fauna o la cultura dels seus habitants. Les construccions humanes com carreteres poden acabar definint regions naturals en comunicar \xc3\xa0rees o separar-les. La regi\xc3\xb3 natural s\'usa per distingir-la de divisions pol\xc3\xadtiques fetes artificialment._NEWLINE_El concepte de regi\xc3\xb3 natural va sorgir de l\'escola geogr\xc3\xa0fica alemanya durant la Il\xc2\xb7lustraci\xc3\xb3, l\'anomenada "geografia pura" (en alemany reine Geographie). En contraposici\xc3\xb3 a la tradici\xc3\xb3 corogr\xc3\xa0fica dedicada a la descripci\xc3\xb3 de pa\xc3\xafsos sobre una base pol\xc3\xadtica, administrativa, eclesi\xc3\xa0stica o hist\xc3\xb2rica, es va voler eliminar tots els elements d\'intervenci\xc3\xb3 humana per descriure les regions segons els elements naturals. El rigor cartogr\xc3\xa0fic i la intervenci\xc3\xb3 de naturalistes van contribuir a la valoraci\xc3\xb3 de les unitats de relleu definides per les dorsals orogr\xc3\xa0fiques i les conques hidrogr\xc3\xa0fiques.'